CELEX: 62013TN0083
Language: sk
Date: 2013-02-11 00:00:00
Title: Vec T-83/13 P: Odvolanie podané 11. februára 2013 : BS proti rozsudku Súdu pre verejnú službu z  12. februára 2012 vo veci F-90/11, BS/Komisia

6.4.2013   
            
            
               SK
            
            
               Úradný vestník Európskej únie
            
            
               C 101/29
            
         Odvolanie podané 11. februára 2013: BS proti rozsudku Súdu pre verejnú službu z 12. februára 2012 vo veci F-90/11, BS/Komisia
   (Vec T-83/13 P)
   2013/C 101/58
   Jazyk konania: taliančina
   
      Účastníci konania
   
   
      Odvolateľ: BS (Messina, Taliansko) (v zastúpení: C. Pollicino, avvocato)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               vyhlásil toto odvolanie za prípustné a dôvodné,
            
         
               —
            
            
               zrušil napadnutý rozsudok,
            
         
               —
            
            
               potvrdil, že „Spoločné pravidlá poistenia úradníkov Európskych spoločenstiev pre prípad úrazu a choroby z povolania“ zahŕňajú „celý kožný systém“ a nie iba „hlboké popáleniny a patologické jazvy na koži“,
            
         
               —
            
            
               nariadil zriadenie novej lekárskej komisie, poverenej preskúmaním odvolateľovho prípadu,
            
         
               —
            
            
               zaviazal Komisiu na náhradu trov konania.
            
         
      Odvolacie dôvody a hlavné tvrdenia
   
   Toto odvolanie bolo podané proti rozsudku zamietajúcemu žalobu, ktorá v podstate smerovala k zrušeniu rozhodnutia, ktorým menovací orgán zastavil konanie začaté na základe článku 73 Služobného poriadku úradníkov Európskej únie, pričom určil, že nedošlo k zásahu do fyzickej a psychickej integrity v nadväznosti na napadnutie, ktorého obeťou bol odvolateľ.
   Odvolateľ uvádza na podporu odvolania dva dôvody.
   
               1.
            
            
               Prvý odvolací dôvod je založený na porušení článku 22 ods. 3 pravidiel poistenia.
               Odvolateľ v tejto súvislosti tvrdí, že lekárska komisia v rozpore s týmto ustanovením nerozhodla spoločne a že navyše po tom, čo bol nastolený právny problém, nevyhlásila, že nemá právomoc zaoberať sa vecou.
            
         
               2.
            
            
               Druhý odvolací dôvod je založený na porušení článku 73 Európskej hodnotiacej mierky telesného a duševného postihnutia na lekárske účely.
               
                           —
                        
                        
                           Odvolateľ tvrdí, že Súd pre verejnú službu v napadnutom rozsudku zamietol žalobu bez poskytnutia požadovaného a presného výkladu otázky, či uvedené pravidlá poistenia zahŕňajú celý kožný systém alebo skôr hlboké popáleniny a patologické jazvy na koži.